INTERNA REGULARO
de la
Internacia Ligo de Esperantistaj Instruistoj

Tiu ĉi regularo estas por interna uzado de la Ligo kaj celas kompletigi la Statuton. 
La numerado de la artikoloj sekvas tiun de la Statuto. Se iu artikolo el la Statuto ne estas menciita en ĉi tiu regularo, ĝi ne bezonas aldonon.
Ĉi tiu teksto de la Interna Regularo estis aprobita en la komitatkunsido de la 37- ILEI-Konferenco la 12an de aŭgusto 2004 en Bratislava, Slovakio.

Artikolo 2
2.2	La Ligo estas aliĝinta faka asocio al Universala Esperanto-Asocio.

Artikolo 4
ELDONAĴOJ:
4.9.1	La regula eldonaĵo de la Ligo nomiĝas "Internacia Pedagogia Revuo", mallonge "IPR".
(Literatur-referenca mallongigo: Int.Pedag.Rev.). IPR aperas minimume tri fojojn en la
jaro.
4.9.2	La Ligo eldonas internacian Esperanto-revuon por lernejanoj kaj komencantoj, Juna 
Amiko.
4.9.3	Pri aliaj eldonaĵoj decidas la estraro.

Artikolo 5
MEMBRECO:
5.1.1	Membreco validas por unu jaro kaj plilongiĝas per la sama periodo.
5.2.1	Membroj loĝantaj en teritorio kie estas sekcio, estas Sekciaj Membroj.
	Membroj loĝantaj en teritorio kie ne estas sekcio, estas Individuaj Membroj.
5.2.2	Ĉiu membro povas fariĝi Dumviva Membro pagante dudekoblan jarkotizon.
5.2.3	Honora Membro estas senpaga membro nomita surbaze de siaj meritoj por la Ligo aŭ por
la instruado de Esperanto.
Fino de membreco:
5.3.1	Membro povas fini sian membrecon per skriba sciigo al la Ligo aŭ al la Sekcio.	
5.3.2.1	La Ligo aŭ la Sekcio povas eksigi membron pro kontraŭstatuta ago. Ankaŭ unujara 
nepago de la kotizo estas kontraŭstatuta ago.
5.3.2.2	Kontraŭ la sub 5.4.1 nomita decido eblas apelacii ĉe la Komitato ĝis unu monato post la
ricevo de la sciigo. Tiukaze la eksigo estas prokrastata ĝis la decido de la Komitato.
5.3.3	Pri forpaso de membro la Ligo estu informita kiel eble plej baldaŭ.

Artikolo 6
FINANCAJ RIMEDOJ:
6.1.1	La kotizo devas esti pagita antaŭ la unua de marto, de la sekciaj membroj al la sekcio, de la individuaj membroj al la Ligo.
6.3.1	Heredaĵoj estas akceptataj sub kondiĉo de registrado de la inventaro.

Artikolo 7
LA ORGANIZA STRUKTURO:
La Komitato.
7.1.2	La Komitato konsistas el: reprezentantoj de la Sekciaj Membroj kaj reprezentantoj de 
Individuaj Membroj. La Estraranoj kiuj ankoraŭ ne estas komitatanoj, per sia elektiĝo 
fariĝas membroj de la Komitatoo dum la estraraneco.
La Sekciaj kaj Individuaj Membroj elektas komitatanojn laŭ la sekva tabelo:
	membroj     :	  5-14	15-34	35-49	50-99	100
	komitatanoj:	    1	    2	    3	    4	   5
	Por ĉiu plia kvindeko da membroj unu plian komitatanon. Unu komitatano havas unu
voĉon.
La nombro de komitatanoj de ĉiu Landa Sekcio estas fiksita ĉiujare surbaze de la membronombro je la 31-a de decembro de la antaŭa jaro. Mandato de komitatano estas tri kalendaraj jaroj kaj ili estas reelekteblaj. 
La komitatano kiu dum sia mandato ĉeestis neniun komitatkunsidon sen skriba klarigo pri tio aŭ ne respondas al leteroj direktitaj al la komitatanoj, ne estas reelektebla.
En komitatkunsido ĉeestanta komitatano povas reprezenti ĝis maksimume tri alia(j)n komitatano(j)n de la sama sekcio aŭ teritorio kiu(j) ne povas ĉeesti, kondiĉe ke tiu(j) alia(j) komitatano(j) skribe permesas tiun reprezenton. La ĉeestanta komitatano tiam havas la voĉo(j)n de la ne-ĉeestanta(j) komitatano(j).
Post eksiĝo aŭ eksigo de Sekcio, ĝiaj komitatanoj perdas siajn mandatojn.
Komitatano devas esti membro de ILEI dum la du jaroj antaŭ la elektiĝo kaj resti membro tra la tuta oficperiodo.

7.1.3	Se la prezidanto kaj la vic-prezidanto de la Ligo ne ĉeestas en komitatkunsido, la 
Komitato elektas la kunsidestron.
7.1.6	La elekto de estraranoj okazas skribe. Kandidatoj estas elektitaj ricevinte la simplan
plimulton el la validaj voĉoj. Sindetenoj ne estas validaj voĉoj.
	En kazo de unu kandidato la kunsidestro rajtas proponi voĉdonon per levo 	de la  manoj.
	Eksiĝinta estrarano estas unufoje reelektebla, sed eblas pliaj fojoj se du trionoj la 
Komitato konsentas.
	En kazo de intertempa eksiĝo de estrarano la ceteraj estraranoj respondecas pri daŭrigo de 
ties laboro.
7.1.7	La Kontrola Komisiono pri Financoj konsistas el minimume du membroj kaj vicmembro;
el la membroj ĉiujare unu eksiĝas kaj estas anstataŭata de la vicmembro. Ĉiujare la 
Komitato elektas novan vicmembron.
7.1.8	Laborkomisiono estas starigata por difinitaj tasko kaj tempodaŭro.
	Laborkomisiono konsistas el minimume tri membroj, el kiuj minimume unu  estas 
komitatano. Laborkomisiono raportas al la estraro laŭ interkonsentita maniero. Pri 
financoj por laborkomisiono estu skriba interkonsento inter la laborkomisiono kaj la 
estraro.
7.1.9	Raporton de la prijuĝoj ricevas la estraro, la sekcioj kaj la komisionoj.
7.1.10	La Komitato senŝarĝigas la estraron pri la finita administra jaro, se la prijuĝo pri la laboro 
de la estraro estas pozitiva.
7.1.11	La gvidlinioj estas skribe fiksataj por minimume tri jaroj; intertempe ili povas esti 
adaptitaj.
7.1.12	La Komitato povas malakcepti sekcion, se ekzistas gravaj duboj pri la ekzistopovo de la 
sekcio, kaj povas eksigi sekcion en kazo de kontraŭstatuta ago aŭ neplenumo de sia 
organiza devo.
7.1.13	Ĝi povas senrajtigi komitatanon, se la sekcio aŭ grupo de individuaj membroj, kiu delegis
lin, agis kontraŭstatute.
7.1.14	Ĝi fiksas la membrokotizon por unu jaro.
7.1.17	En kazo de egaleco de la validaj voĉoj rilate proponon pri aferoj, la propono estas
malakceptita. La kunsidestro rajtas postuli duan voĉdonon, eventuale skriban. La 
membroj de la estraro havas voĉdonrajton, escepte de aferoj prikiuj ili mem respondecas. 
En kazo de elekto de personoj validas la elektoregularo.
7.1.18	En kazo de malfondo de la Ligo la temo devas esti anoncita minimume ses monatojn 
antaŭ la kunsido pritraktonta la temon.
7.2.1	La Estraro rajtas decidi pri ĉiuj aferoj inter du kunsidoj de la Komitato, atentante la 
gvidliniojn nomitajn sub 7.1.11.
Escepte tiujn de prezidanto, sekretario kaj estrarano pri financoj la estraranoj dividu la funkciojn inter si.
7.2.2.1	La Prezidanto:
	kunvokas kaj prezidas la kunsidojn de la estraro kaj de la Komitato;
	reprezentas la Ligon en eksteraj rilatoj;
	respondecas al la Komitato pri ĉiuj agoj de la estraro;
	havas la rajton sin anstataŭigi.
7.2.2.2	La sekretario faras la protokolojn de la estrarkunsidoj, tenas la kontakton kun la sekcioj, 
individuaj membroj kaj la komitatanoj, kompilas la estraran jarraporton kaj sendas la 
dokumentojn por la komitatkunsido al la komitatanoj.
7.2.2.3	La estrarano pri financoj registras ĉiujn en- kaj elspezojn de la Ligo, zorgas pri la
enkasigo de la kotizoj, faras la financan jarraporton kaj la buĝeton por la sekva jaro kaj 
sendas tiujn dokumentojn al la komitatanoj
7.2.2.4	La ceteraj membroj zorgas pri:
	la organiza stato de la Ligo;
	entrepreno kaj ebla efektivigo de agoj kiuj povas servi al la celoj de la Ligo.
7.2.4	La estraro sendas siajn kaj ricevitajn proponojn al la komitatanoj minimume tri monatojn
antaŭ la venonta kunsido.
7.2.5	La skribaj raportoj de la sekretario kaj de la estrarano pri financoj kaj la buĝeto estas
sendataj al la komitatanoj minimume tri monatojn antaŭ la komitatkunsido.

Sekcioj kaj reprezentantoj.
7.3.1	Sekcioj agas en difinita teritorio, kiu estas priskribita interkonsente kun la estraro.
7.3.2	Sekcioj strebas al leĝa stato, dezirinda por plifaciligi kontaktojn kun registaraj instancoj.
7.3.3.1	Sekciestro devas esti membro de la Ligo almenaŭ du jarojn antaŭ la elektojaro kaj resti
membro tra la tuta mandato.
7.3.3.2	La elekto de sekciestro estas sciigata al la Estraro de la Ligo, kiu konfirmas la mandaton 
de la sekciestro. 
7.3.3.3	La sekciestro havas trijaran mandaton kaj estas reelektebla. Li reprezentas 	la Ligon en la 
koncerna teritorio.
7.3.3.4	La sekciestro respondecas pri la pago de la kotizo antaŭ la 31a de marto kaj samtempa 
sendo de la membrolisto al la sekretario kaj la estrarano pri 	financoj de la Ligo.
7.3.3.5	La sekciestro prizorgas la jaran statistikon pri la instruado de Esperanto en sia teritorio.
7.3.3.6	La sekciestro respondas al la cirkuleroj kaj al skriba voĉdonado maksimume 40 tagojn
post ilia forsendo de la sekretario de la Ligo.
7.3.3.7	La sekciestro informas la sekretarion de la Ligo pri la ŝanĝoj en la sekcia estraro.
7.3.3.8	La mandato de sekciestro finiĝas se tiu dum pli ol unu jaro ne sendis  raporton pri la 
sekcia agado, daŭre ne plenumas taskojn en la sekcio aŭ ne 	zorgas pri la sekcia 
reprezentiĝo en komitatkunsido.
7.3.3.9	La Estraro povas proponi al la Komitato ĉesigi la mandaton de sekciestro.
7.3.4.1	Reprezentanto devas esti membro de la Ligo almenaŭ unu jaron antaŭ la elektojaro kaj resti membro tra la tuta mandato.
7.3.4.2	Reprezentanton nomas la Estraro.
7.3.4.3	Reprezentanto servas al la membroj kaj reprezentas la Ligon en sia teritorio kaj klopodas
starigi sekcion.
7.3.4.4	Reprezentanto havas trijaran mandaton kaj estas reelektebla.
7.3.4.5	La mandato de reprezentanto finiĝas se stariĝis sekcio en la koncerna teritorio.
7.3.4.6	La reprezentanto prizorgas la jaran statistikon pri la instruado de Esperanto en sia 
teritorio.
7.3.4.7	La reprezentanto respondas al la cirkuleroj maksimume 40 tagojn post ilia 	forsendo de la 
sekretario de la Ligo.
7.3.4.8	La Estraro povas ĉesigi la mandaton de reprezentanto se tiu dum pli ol unu jaro ne sendis
raporton pri sia agado aŭ daŭre ne plenumas taskojn en sia 	teritorio.
7.3.4.9	Kontraŭ la ĉesigo la reprezentanto rajtas apelacii al la Komitato, kiu decidas. 
7.3.5	Sekcioj kaj reprezentantoj nomas komitatanojn laŭ artikolo 7.1.2.
7.3.7	Sekcioj kaj reprezentantoj:
	okupiĝas pri varbado de membroj kaj de simpatiantoj-donacantoj;
	respondecas pri la korespondado kun la sekretario de la Ligo;
	raportas skribe al la sekretario, antaŭ la 31a de marto, pri siaj agoj kaj atingoj dum la 
pasinta jaro.